CELEX: 32006D0213
Language: hu
Date: 2006-03-06 00:00:00
Title: 2006/213/EK: A Bizottság határozata ( 2006. március 6. ) az egyes építési termékek tűzzel szembeni viselkedésére vonatkozó osztályozás keretében a fa padlóburkolatok és a tömör fa falburkolatok besorolásának megállapításáról  (az értesítés a C(2006) 655. számú dokumentummal történt)   (EGT vonatkozású szöveg)

16.3.2006   
            
            
               HU
            
            
               Az Európai Unió Hivatalos Lapja
            
            
               L 79/27
            
         A BIZOTTSÁG HATÁROZATA
   (2006. március 6.)
   az egyes építési termékek tűzzel szembeni viselkedésére vonatkozó osztályozás keretében a fa padlóburkolatok és a tömör fa falburkolatok besorolásának megállapításáról
   (az értesítés a C(2006) 655. számú dokumentummal történt)
   (EGT vonatkozású szöveg)
   (2006/213/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK irányelvre (1) és különösen annak 20. cikke (2) bekezdésére,
   mivel:
   
               (1)
            
            
               A 89/106/EGK irányelv szerint az építmények nemzeti, regionális és helyi szinten eltérő védelmi szintjének figyelembevétele érdekében szükséges lehet az értelmező dokumentumokban olyan osztályokat meghatározni, amelyek megadják a termékek egyes alapvető követelmények tekintetében tanúsított viselkedését. Ezek a dokumentumok a 89/106/EGK irányelv értelmező dokumentumairól szóló bizottsági közlemény (2) formájában jelentek meg.
            
         
               (2)
            
            
               A tűzvédelemre vonatkozó alapvető követelmény tekintetében a 2. értelmező dokumentum felsorol több, egymással összefüggő intézkedést, amelyek együttesen meghatározzák a tagállami szinten kialakítandó tűzvédelmi stratégiákat.
            
         
               (3)
            
            
               A 2. értelmező dokumentumban meghatározott egyik intézkedés szerint egy adott területen a tűz és a füst kialakulását és terjedését az építési termékeknek a tűz teljes kifejlődéséhez való hozzájárulási képessége korlátozásán keresztül kell korlátozni.
            
         
               (4)
            
            
               E korlátozás szintje csak a végleges, beépített állapotban lévő termékek tűzzel szembeni viselkedése alapján fejezhető ki.
            
         
               (5)
            
            
               Az építési termékek tűzzel szembeni viselkedés alapján történő osztályzása tekintetében a 89/106/EGK tanácsi irányelv végrehajtásáról szóló, 2000. február 8-i 2000/147/EK bizottsági határozat (3) harmonizált megoldásként osztályozási rendszert fogadott el.
            
         
               (6)
            
            
               A fa padlóburkolatok és a tömör fa falburkolatok esetében a 2000/147/EK határozattal kialakított osztályozási rendszert szükséges használni.
            
         
               (7)
            
            
               Számos építési terméknek és/vagy anyagnak a 2000/147/EK határozattal kialakított osztályozási rendszer szerinti tűzzel szembeni viselkedése kellően megalapozott és jól ismert a tagállamok tűzvédelmi szabályozó hatóságai előtt, ezért ezek a hatóságok a kérdéses viselkedés tekintetében nem kívánnak meg vizsgálatokat.
            
         
               (8)
            
            
               Az e határozatban előírt intézkedések összhangban vannak az Építésügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   E határozat melléklete meghatározza azokat az építési termékeket és/vagy anyagokat, amelyek külön vizsgálat nélkül megfelelnek a tűzzel szembeni viselkedésre vonatkozó valamennyi követelménynek.
   2. cikk
   E határozat melléklete meghatározza azokat a konkrét osztályokat, amelyeket a különböző építési termékekre és/vagy anyagokra a tűzzel szembeni viselkedés tekintetében a 2000/147/EK határozattal elfogadott osztályozási rendszer keretében figyelembe kell venni.
   3. cikk
   A termékeket szükség szerint végleges, beépített állapotukban kell tekintetbe venni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2006. március 6-án.
      
         
            a Bizottság részéről
         
         Günter VERHEUGEN
         
            alelnök
         
      
   
   
      (1)  HL L 40., 1989.2.11., 12. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (2)  HL C 62., 1994.2.28., 1. o.
   
      (3)  HL L 50., 2000.2.23., 14. o. A 2003/632/EK határozattal (HL L 220., 2003.9.3., 5. o.) módosított határozat.
   
      MELLÉKLET
      A mellékletben megadott táblázatok felsorolják azokat az építési termékeket és/vagy anyagokat, amelyek külön vizsgálat nélkül megfelelnek a tűzzel szembeni viselkedésre vonatkozó valamennyi követelménynek.
      1. táblázat
      FA PADLÓBURKOLATOK TŰZZEL SZEMBENI VISELKEDÉS SZERINTI OSZTÁLYAI
      
                  Osztály (1), (7)
                  
               
               
                  A termék leírása (4)
                  
               
               
                  Legkisebb átlagos sűrűség (5)
                  
                  (kg/m3)
               
               
                  Legkisebb teljes
                  vastagság (mm)
               
               
                  Beépítés módja
               
               
                  Padlóburkolat osztálya (3)
                  
               
            
                  Fa padlóburkolatok és parketta
               
               
                  Tömör tölgy vagy bükk padlóburkolat felületi bevonattal
               
               
                  Bükk: 680
                  Tölgy: 650
               
               
                  8
               
               
                  Hordozófelülethez ragasztva (6)
                  
               
               
                  Cfl - s1
               
            
                  Tömör tölgy, bükk vagy lucfenyő padlóburkolat felületi bevonattal
               
               
                  Bükk: 680
                  Tölgy: 650
                  Lucfenyő: 450
               
               
                  20
               
               
                  Alatta légréssel vagy anélkül
               
            
                  Egyéb tömör fa padlóburkolat felületi bevonattal
               
               
                  390
               
               
                  8
               
               
                  Alatta légrés nélkül
               
               
                  Dfl - s1
               
            
                  20
               
               
                  Alatta légréssel vagy anélkül
               
            
                  Faparketta
               
               
                  Többrétegű parketta legalább 5 mm vastagságú felső tölgyfa réteggel, felületi bevonattal
               
               
                  650
                  (felső réteg)
               
               
                  10
               
               
                  Hordozófelülethez ragasztva (6)
                  
               
               
                  Cfl - s1
               
            
                  14 (2)
                  
               
               
                  Alatta légréssel vagy anélkül
               
            
                  Egyéb többrétegű parketta felületi bevonattal
               
               
                  500
               
               
                  8
               
               
                  Hordozófelülethez ragasztva
               
               
                  Dfl - s1
               
            
                  10
               
               
                  Alatta légrés nélkül
               
            
                  14 (2)
                  
               
               
                  Alatta légréssel vagy anélkül
               
            
                  Furnérozott padlóburkolat
               
               
                  Furnérozott padlóburkolat felületi bevonattal
               
               
                  800
               
               
                  6 (2)
                  
               
               
                  Alatta légrés nélkül
               
               
                  Dfl - s1
               
            
         
      2. táblázat
      TÖMÖR FA FALBURKOLATOK TŰZZEL SZEMBENI VISELKEDÉS SZERINTI OSZTÁLYAI
      
                  Anyag (18)
                  
               
               
                  A termék leírása (12)
                  
               
               
                  Legkisebb átlagos sűrűség (13)
                  
                  (kg/m3)
               
               
                  Legkisebb vastagságok: teljes/minimális (14)
                  
                  (mm)
               
               
                  Beépítés módja (11)
                  
               
               
                  Osztály (10)
                  
               
            
                  Falburkolat (8)
                  
               
               
                  Csaphornyos vagy anélküli kialakítású faelemek felületi bordákkal/hornyokkal vagy anélkül
               
               
                  390
               
               
                  9/6
               
               
                  Mögötte légrés nélkül vagy zárt légréssel
               
               
                  D - s2, d2
               
            
                  12/8
               
               
                  D - s2, d0
               
            
                  Falburkolat (9)
                  
               
               
                  Csaphornyos vagy anélküli kialakítású faelemek felületi bordákkal/hornyokkal vagy anélkül
               
               
                  390
               
               
                  9/6
               
               
                  Mögötte ≤ 20 mm nyitott légréssel
               
               
                  D - s2, d0
               
            
                  18/12
               
               
                  Mögötte légrés nélkül vagy nyitott légréssel
               
            
                  Különálló faelemek (15)
                  
               
               
                  Tartókeretre szerelt faelemek (16)
                  
               
               
                  390
               
               
                  18
               
               
                  Minden oldalról levegő veszi körül (17)
                  
               
               
                  D - s2, d0
               
            a. ábra
      Tömör fa falburkolatok keresztmetszete
      
         
      b. ábra
      A különálló faelem tűznek kitett legnagyobb felülete: 2n (t + w) + a ≤ 1,10
      
         
      
         (1)  A padlóburkolatot az EN ISO 9239-1 szabványnak megfelelően, legalább D - s2, d0 osztályú és legalább 400 kg/m3 sűrűségű hordozófelületre kell erősíteni, vagy alatta légréssel kell elkészíteni.
      
         (2)  Légrés nélküli kialakítás, legalább 14 mm vastagságú parketta vagy furnérozott padlóburkolat esetén a kialakítás tartalmazhat egy legalább E osztályú és legfeljebb 3 mm vastagságú közbenső réteget.
      
         (3)  A 2000/147/EK bizottsági határozat mellékletében található 2. táblázat szerinti osztály.
      
         (4)  A felületi bevonat típusa és mennyisége lehet: akrilanyagú, poliuretán vagy padlóviasz, 50–100 g/m2; olaj, 20–60 g/m2.
      
         (5)  Az EN 13238 szerint előkészítve (50 % RH 23 oC).
      
         (6)  Legalább A2 - s1, d0 osztályú hordozófelület.
      
         (7)  Lépcsőfokokra is érvényes.
      
         (8)  A falburkolatot mechanikus kapcsolattal falécekből készült tartókeretre erősítik; a burkolat mögötti légrés vagy lezárt, vagy legalább A2 - s1, d0 osztályú, legalább 10 kg/m3 sűrűségű anyaggal vagy legalább E osztályú cellulózalapú szigetelőréteggel ki van töltve; a burkolat mögött párazáró réteggel vagy anélkül. A burkolat olyan kialakítású, hogy nyitott illesztési hézagok nélkül beszerelhető.
      
         (9)  A falburkolatot mechanikus kapcsolattal falécekből készült tartókeretre erősítik; a burkolat mögött légréssel vagy anélkül. A burkolat olyan kialakítású, hogy nyitott illesztési hézagok nélkül beszerelhető.
      
         (10)  A 2000/147/EK bizottsági határozat mellékletében található 1. táblázat szerinti osztály.
      
         (11)  Nyitott légrés esetén lehetőség nyílik a burkolat mögötti tér szellőztetésére; zárt légrés esetén ilyen lehetőség nincs. A légrés mögötti hordozófelület legalább A2 - s1, d0 osztályú és legalább 10 kg/m3 sűrűségű legyen. Legfeljebb 20 mm, függőleges faelemeket tartalmazó zárt légrés esetén a hordozófelület legalább D - s2, d0 osztályú lehet.
      
         (12)  A csatlakozásoknál tetszőleges kapcsolat (tompakötés, csaphornyos kötés stb.) alkalmazható.
      
         (13)  Az EN 13238 szerint előkészítve.
      
         (14)  Az alábbi a. ábra szerint. A panel külső felületén a hornyolt felület a sík felület legfeljebb 20 %-át, a panel tűznek kitett és tűztől védett felülete együttes figyelembevételével pedig 25 %-át teheti ki. Tompakötés esetén a csatlakozásnál a nagyobbik méret alkalmazandó.
      
         (15)  Téglalap keresztmetszetű, lekerekített vagy lekerekítetlen sarkú, vízszintesen vagy függőlegesen tartókeretre erősített faelemek, amelyeket minden oldalról levegő vesz körül, és amelyek külső és belső alkalmazásokban, többnyire az épület más elemei közelében helyezkednek el.
      
         (16)  A tűznek kitett legnagyobb felület (a téglalap keresztmetszetű faelemek és a fa tartókeret valamennyi oldala) a teljes sík felület legfeljebb 110 %-ának felelhet meg, lásd az alábbi b. ábrát.
      
         (17)  A különálló faelem közelében elhelyezkedő elemek (a tartókeret elemei kivételével) osztálya legfeljebb 100 mm távolság esetén legalább A2 - s1, d0; 100 mm és 300 mm közötti távolság esetén legalább B - s1, d0; 300 mm-nél nagyobb távolság esetén legalább D - s2, d0 legyen.
      
         (18)  Lépcsőkre is érvényes.